X Factor 2010 (Danmark)

X Factor 2010 var 3. sæson af den danske udgave af det britiske talentshow X Factor, der havde premiere fredag den 1. januar 2010 på DR1. Vinderen blev Thomas i finalen mod Tine den 27. marts 2010 i Parken. Remee vendte tilbage som dommer, mens Thomas Blachman og Lina Rafn var erstattet af Soulshock og Pernille Rosendahl. Værten var Signe Muusmann, der tog over fra Lise Rønne.

Konkurrencens forløb 

Dommerpanelet bestod af producer Remee, der har været med siden sæson 1, The Storm-sangerinde Pernille Rosendahl, der erstattede Lina Rafn, og producer Soulshock, der erstattede Thomas Blachman. Værtsrollen blev forestået af den tidligere TV 2-vært Signe Muusmann, der erstattede Lise Rønne.

De første tre programmer bestod af auditions i Århus og København. Efterfølgende var deltagerne igennem en ekstra udskillelsesrunde i DR's Koncerthus til en såkaldt superbootcamp, hvor det også blev afsløret hvem af dommerne der fik hvilke kategorier. Remee fik kategorien med solister under 25, mens Pernille Rosendahl fik dem over 25. Soulshock blev mentor for grupperne. De næste to afsnit bestod af de traditionelle bootcamps, hvor hver dommer skulle vælge deres tre endelige finalister ud af deres tilbageværende fem artister eller grupper. Her havde Remee sanger og producer Thomas Troelsen til at hjælpe sig, mens Pernille Rosendahl fik hjælp fra sanger Nikolaj Steen, og Soulshock fra koreografen Toniah Pedersen og tidligere News-trommeslager og vokalproducer Peter Biker.

Konkurrencen frem mod semifinalen var tæt, og både Daniel, Tine og The Fireflies oplevede at komme i farezonen, men undgå denne den følgende uge. I ugen op til 5. runde den 12. marts førte B.T. en kampagne til fordel for Tine. Da Remee efter sms-afstemningen blev tvunget til at vælge mellem to af sine kandidater, Jesper og Anna, forlod han salen i to minutter, inden han i en tårevædet afsked valgte at sende Anna hjem. Herefter rejste BT krav om, at Anna skulle tilgodeses med en ekstra chance med den begrundelse, at der havde været fejl i stemmeoptællingen. DR's ansvarlige for udsendelsen erklærede, at alt var gået rigtigt til, men lovede samtidig, at semifinale og finale vil blive overvåget af en uvildig revisor.

Finalen 

Finalen blev afholdt lørdag den 27. marts 2010 i Parken i København, med Signe Muusmann og Felix Smith som værter og næsten 40.000 tilskuere. De tre finalister skulle hver synge to sange, hvoraf anden sang var en duet med én af de fire gæstestjerner, Medina, Dúné, Alphabeat og Erik Hassle. De to finalister med flest stemmer skulle derefter synge deres version af vindersangen, og den endelige vinder blev også fundet ved sms-stemmer.

Vindersangen 

Vindersangen "My Dream", som vinderen af X Factor udgiver som første single, er skrevet og produceret af de tre dommere Remee, Pernille Rosendahl og Soulshock. Den er lavet i tre forskellige versioner til hver af de tre finalister, Tine, Jesper og Thomas, der hver skal synge sangen i finalen.

Finalister og kategorier 
De ni finalister der gik videre til de endelige liveshows blev afsløret i programmet den 5. februar.

Live shows

Statistik 
Farvekoder:

Uge til uge

Uge 1 (12. februar) 
 Tema: Frit valg

Dommerne stemte ud
 Soulshock: Peter
 Rosendahl: In-Joy
 Remee: Peter

Uge 2 (19. februar) 
 Tema: Michael Jackson

Dommerne stemte ud
 Rosendahl: In-Joy
 Soulshock: Daniel
 Remee: In-Joy

Uge 3 (26. februar) 
 Tema: Rock
 Gæsteartist: The Storm ("Honesty")

Dommerne stemte ud
 Rosendahl: 8210
 Remee: The Fireflies
 Soulshock: 8210

Uge 4 (5. marts) 
 Tema: UK Number Ones
 Gæsteartist: Cheryl Cole ("Fight for This Love")

Dommerne stemte ud
 Remee: Daniel
 Rosendahl: Tine
 Soulshock: Daniel

Uge 5 (12. marts) 
 Tema: James Bond akkompagneret af DR Big Bandet

Dommerne stemte ud
 Soulshock: Jesper
 Rosendahl: Anna
 Remee: Anna

Uge 6 (19. marts) 
 Temaer: Gasolin' og seernes valg

Uge 7 (27. marts) 
 Temaer: Frit valg; duet med gæstestjerne; vindersangen
 Gæsteartister: Alphabeat ("Fascination" (med Linda Andrews, Tine, Jesper og Thomas) og "DJ"), Erik Hassle ("Don't Bring Flowers"), Dúné ("Dry Lips"), Medina ("Vi to")
 Gruppeoptrædener: "Hvad nu hvis" (Alex feat. Nik & Jay, fremført af tidligere audition-deltagere), "With a Little Help from My Friends" (The Beatles, fremført af de 9 finalister)

Referencer

Eksterne henvisninger 
 X Factor 2010 på DRs hjemmeside

Begivenheder i 2010
2010 (Danmark)